jkorsvik/nowiki_second_scrape_merged huggingface dataset:
Mosseregionen

Mosseregionen er et interkommunalt samarbeidsområde og byregion i den vestlige delen av landskapet Østfold i Viken fylke, som består av de tre kommunene Moss, Råde og Våler. Distriktet har et areal på 513 kvadratkilometer med 60 183 innbyggere (SSB 2016). Regionsenteret er byen Moss. Det vurderes også om hele eller deler av Vestby er en del av regionen. Vestby har mange interkommunale samarbeider med kommunene i «Mosseregionen», som vann, avløp, brannvern og legevakt. Vestby har søkt om å få benytte nye Østfold sykehus på Kalnes i Sarpsborg istedenfor Ahus.


== Kommunestruktur ==
Mosseregionen er inndelt i 3 kommuner per 1. januar 2020:


== Administrative inndelinger ==
Distriktet tilhører domsmyndigheten til Follo og Nordre Østfold tingrett under Eidsivating lagdømme.
Distriktet tilhører virkeområdet for Vestre Borgesyssel prosti under Borg bispedømme i Den norske kirke.
Distriktet utgjør næringsregionen Mosseregionen (NHO).
Kommunene deltar i regionrådet Mosseregionen sammen med Vestby.


== Byregion ==
I storbymeldingen til Stortinget (2002–2003) ble Norge delt inn i én storbyregion og 15 byregioner, åtte på Østlandet og åtte utenfor Østlandet. De åtte på Østlandet danner en geografisk sammenhengende helhet. De åtte byregionene utenfor Østlandet er alle geografisk frittstående.
Alle byregionene er definert ved en bykommune som senter og med et utvalg omlandskommuner rundt. Drammens- og Mosseregionene er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon.


== Se også ==
Byregioner i Norge
Region
Byregion
Næringsregion
Liste over norske byer
Liste over norske byer regnet etter grunnleggelse
Liste over Norges største tettsteder


== Referanser ==


== Eksterne lenker ==
Regionrådet for Mosseregionen
Oseberget

Oseberget er FK Tønsberg sin offisielle suporterklubb, stiftet i 2005. Oseberget jobber for å gjenoppbygge den interessen for fotball som var i byen da Eik-Tønsberg var i eliteserien. Dog er den største prioriteringen å gjøre alt for å være FKT's tolvte mann ute på banen.
Oseberget har arrangert borteturer i alle årene klubben har eksistert, og har nå gått til anskaffelse av egen buss som skal følge FK Tønsberg hvor enn de måtte befinne seg i årene som kommer.


== Eksterne lenker ==
Osebergets hjemmeside
Dommerne

Navnet eller begrepet Dommerne har flere betydninger:

Dommernes bok, en bok i Bibelen
Dommerne i Israel, styresmenn i tiden mellom israelittenes innvandring i det lovede land og kongetiden


== Se også ==
Dommer, person som i en domstol har myndighet til å treffe dømmende avgjørelser
Dommer (sport), sportfunksjonær som leder og avgjør konkurranser
Sakarja

Sakarja er navnet på flere personer i Bibelen. 
Navnet Sakarja betyr «Jahve har husket». Det har tidligere blitt gjengitt Zakharias, som er den greske formen, eller også Sakarias.

Sakarja, sønn av Jojada
Sakarja av Israel
Sakarja (profet)
Sakarja, far til Johannes
Sakarias

For boken i Bibelen, se Sakarjas bokSakarias er et mannsnavn med hebraisk opprinnelse. Navnet brukes i Bibelen, men med den norske skrivemåten Sakarja.


== Etymologi ==
Sakarias er dannet som en nordisk form av Zacharias, den latinske og greske formen av det hebraiske navnet Zecharyah (hebarisk: זְכַרְיָה). Navnet betyr «Gud husker».
Sakarias har færøysk navnedag 15. mars. Zacharias har dansk navnedag 15. mars. Sakari og Zacharias har finsk navnedag 14. januar.


== Utbredelse ==
Navnet Zacharias er kjent brukt i Sverige fra 1542.
Zachary har vært et populært navn i USA siden 1980-årene.

Navnet er i dag mest utbredt i formene Zachary og Zakaria.
Tabellen nedenfor gir en detaljert oversikt over populariteten til mannsnavnet Sakarias og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Baha-ud-din Zakariya (1170&ndahs;1267), pakistansk sufi
Zacharias Mellebye (1781–1854), norsk bonde og Eidsvollmann
Zachary Taylor (1784–1850), amerikansk president
Zacharias Topelius (1818–1898), svensk-finsk forfatter
Mohamed Zakariya (f. 1942), amerikansk kalligraf
Ravi Zacharias (f. 1946), indisk-kanadisk evangelist
Zakhar Bron (f. 1947), russisk fiolinist
Sakari Kuosmanen (f. 1956), finsk sanger og skuespiller
Zacharias Kunuk (f. 1957), kanadisk filmregissør
Fareed Zakaria (f. 1964), indisk-amerikansk journalist og forfatter
Sakari Oramo (f. 1965), finsk dirigent
Zakhar Prilepin (f. 1975), russisk forfatter
Zachary Quinto (f. 1977), amerikansk skuespiller
Zachary Levi (f. 1980), amerikansk skuespiller
Zakaria Bakkali (f. 1996), marokkansk-belgisk fotballspiller
Harald Sakarias Hansen, norsk organisasjonsleder
Sakarias Larsson, svensk danser
Sakaris Emil Joensen, Færøysk musiker


== Annen bruk av navnet ==
Lorentz & Sakarias, svensk duo
Zacharias Smith, rollefigur i Harry Potter.


== Referanser ==


== Eksterne lenker ==
(en) Behind the Name: Sakarias
(en) Think Baby Names: Sakarias
Sang til Sandefjord

Sang til Sandefjord ble skrevet til Sandefjord av Thorleif Jacobsen på 1930-tallet.  Den opprinnelige melodien ble komponert av Baard Heradstveit.  Hans melodi ble av mange vurdert som vanskelig å synge. For å revitalisere sangen komponerte Rolf Hansen Stub en alternativ melodi tidlig på 1980-tallet, og det er denne som er i bruk i dag.
Melodien har i lengre tid blitt spilt daglig fra klokkespillet i Sandefjord kirke.


== Sang til Sandefjord ==
Tekst: Thorleif JacobsenMelodi: Rolf Hansen, Stub
Sandefjord, du by blandt alle
hvor vår vei så enn kan falle.
Deg vi elsker høyst i verden
i vårt liv og all vår ferden.:/: Vakre by ved fjordens bund
alltid ungdomsfrisk og sund. :/:
By med utferd, by med evne
til mot store mål å stevne.
By med fest og by med hygge
hvor vårt livsverk vi vil bygge.:/: Vinter, sommer, høst og vår
er du byen, byen vår. :/:
Fangstmann, se det når du kommer
hjem til Norges vår og sommer,
når du stevner inn ad fjorden
til den beste by på jorden.:/: Du er byen, byen vår
nu i dag og alle år. :/:
Torolv Solheim

Torolv Solheim (født 7. november 1907 i Sæbø i Nordhordland, død 23. mai 1995 i Oslo) var en norsk lektor, forfatter, sosialøkonom og politiker i Sosialistisk Folkeparti.Han studerte ved Firda gymnas (1929), tok statsøkonomisk eksamen ved Universitetet i Oslo (1933) og aktuareksamen (1939).
Med Viggo Hansteen og Jacob Friis etablerte han Kommunistisk Studentgruppe (1932).  Han var med i Norges Kommunistiske Parti (1940–1945), men gikk over til Arbeiderpartiet  i 1945 etter uenighet med Peder Furubotn. Han var medlem av Arbeiderpartiet til 1952.
Etter krigen arbeidet han en tid som sekretær i finanskomiteen på Stortingt og var deretter sekretær i Norges Fiskarlag og en tid konsulent i Fiskeridirektoratet. Han var også en tid direktør ved Fiskarlagets båtbyggeri i Stongfjorden i Sunnfjord.
Etter flytting til Søndeled ved Risør der han drev sagbruk (1953), samarbeidet han en del med Aksel Sandemose og Inger Hagerup som begge var naboer.  Han  etablerte sitt eget tidsskrift  Fossegrimen (1954–1968). Etter en tid flyttet han til Brevik hvor han virket som lektor 1959–1961 og senere ved Porsgrunn gymnas 1961–1974.
Solheim var en grunnleggerne av Sosialistisk Folkeparti (SF) i 1961 og var partiets leder fra 1969 til 1971.


== Utgivelser ==
Samtidsprofilar (1964).  Egne artikler fra Fossegrimen (tidsskrift)
Vestavær (1967).  Egne artikler fra Fossegrimen (tidsskrift)
I solnedgangstider (1976).  Erindringer fra den andre verdenskrig.
En strilekrønike (1978).  Om strilefolket.
Epistlar. Frå det skjulte Norge (1987)
Det norske lynnet.  Humor frå Edda til gate og grend (Samlaget, 1997)


== Biografi ==
Gaute Losnegård: Reisa til Moskva - Historia om Torolv Solheim. (Selja Forlag 2021) ISBN 9788282401746


== Referanser ==


== Eksterne lenker ==
Politiske taler av Torolv Solheim, virksommeord.uib.no
Harrier (hund)

Harrier (FCI #295) er en mellomstor-stor hunderase av støvertype som stammer fra Storbritannia.
Harrier er avlet som jakthund på kaniner og hare. Den minner om en foxhound, men er noe mindre, dog ikke så liten som en beagle. Den blir omkring 48-55 cm i skulderhøyde og veier cirka 22-27 kg.


== Kilder ==
(no) Harrier (hund) i Store norske leksikon
Dr. Munks testamente

Dr. Munks testamente er oppfølgeren til Sveve over vatna, begge skrevet av Ragnar Hovland. Romanen ble utgitt første gang i 1996 på Det norske samlaget.
Dr. Munks testamente handler om tre 40 år gamle menn som etter 20 år kommer sammen og etablerer det bandet de spilte i som ungdommer. Dr. Munk overtaler dem til å legge ut på en konsertreise, noe som ikke er lett, for de to andre er etablerte. Men dr. Munk skal finne en ukjent sønn, som studerer i Heidelberg. 
Romanen har et muntlig språk, men flere anmeldelser bemerket språket i romanen som preget av banning.


== Litteratur ==
Hovland, Ragnar: Dr. Munks testamente,1996, Det norske samlaget. ISBN 978-82-521-4976-0, 2. utg. 2004: ISBN 978-82-521-6445-9


== Eksterne lenker ==
 Wikiquote: Dr. Munks testamente – sitater

Anmeldelse i Dag og Tid
Anmeldelse i Dagbladet
Midtre Ditmarskens amt

Midtre Ditmarskens amt (tysk: Amt Mitteldithmarschen) er et amt i kretsen Ditmarsken i delstaten Schleswig-Holstein, Tyskland. Det ble dannet 25. mai 2008. Amtet består av de tidligere amtene Albersdorf, Meldorfland, samt byen Meldorf (tidligere amtsfri by). Amtet består av 24 kommuner, og har sitt administrasjonssenter i Meldorf by.


== Inndeling ==
Midtre Ditmarskens amt deles inn i følgende kommuner:

Albersdorf
Arkebek
Bargenstedt
Barlt
Bunsoh
Busenwurth
Elpersbüttel
Epenwöhrden
Gudendorf
Immenstedt
Krumstedt
Meldorf (by)
Nindorf
Nordermeldorf
Odderade
Offenbüttel
Osterrade
Sarzbüttel
Schafstedt
Schrum
Tensbüttel-Röst
Wennbüttel
Windbergen
Wolmersdorf
Holmboeprisen

Holmboeprisen ble opprettet som en minnepris etter matematikeren Bernt Michael Holmboe (1795–1850) av Det Norske Videnskaps-Akademi, til fremme for god undervisning innen matematikk.
Holmboeprisen deles ut til en eller flere matematikklærere eller et matematikkmiljø i den norske grunnskole eller videregående skole.
Prisen ble delt ut første gang i 2005. Prisutdelingen foregår på Oslo katedralskole, der Holmboe i sin tid var elev og senere matematikklærer. Det er Norsk matematikkråd som står for utvelgelsen av vinnerne, og prisen på kr 100 000 er finansiert av Abelfondet.


== Prisvinnere ==
2005: Svein Hallvard Torkildsen ved Samfundets skole, Kristiansand
2006: Grete Normann Tofteberg ved Kirkebygden barne- og ungdomsskole, Enebakk
2007: Karl Erik Sandvold ved Oslo katedralskole, Oslo
2008: Elisabeth Aksnes ved Bryne Videregåande Skule, Time
2009: Odd Heir ved Oslo handelsgymnasium, Oslo
2010: Therese Hagfors ved Bjørnevatn skole, Sør-Varanger
2011: Sigbjørn Hals ved Måløy videregående skole, Måløy
2012: Gina Onsrud ved Nardo skole, Trondheim
2013: Anne-Mari Jensen ved Meløy videregående skole, Meløy og Gildeskål
2014: Tor Arne Mjølund ved Kristiansand katedralskole Gimle, Kristiansand
2015: Matematikkseksjonen ved Hellerud videregående skole, Oslo
2016: Ingunn Valbekmo ved Byåsen skole, Trondheim
2017: Hanan Mohamed Abdelrahman ved Lofsrud skole, Oslo
2018: Skage Hansen ved Engebråten skole, Oslo
2019: Geir Birkeland ved Hånes Skole, Kristiansand


== Eksterne lenker ==
Holmboeprisen
Marebek

Marebek er en art av lav som danner svarte flekker på steiner i strandsonen.
Beksvarte marebekbelter strekker seg ofte kilometervis langs hele kysten. Marebeken trives på svaberget rett over flolinjen der det finnes sjøsprøyt som holder den fuktig. Ettersom den tåler lite tørke, finnes den ikke på (ofte sørvendte) tørkeutsatte strandlinjer.


== Eksterne lenker ==
(en) Marebek i Global Biodiversity Information Facility 
(no) Marebek hos Artsdatabanken 
(sv) Marebek hos Dyntaxa 
(en) Marebek hos Index Fungorum 
(en) Marebek hos MycoBank 
(en) Marebek hos NCBI 
Hydropunctaria maura – detaljert informasjon på Wikispecies
Dobbeltspill

Dobbeltspill (originaltittel: Nightkill) er en engelskspråklig tysk-amerikansk thriller fra 1980 regissert av Ted Post. Filmen handler om en kvinne i et ulykkelig ekteskap. Hun har en elsker som tar livet av hennes rike ektemann. Planen er å komme seg unna med en haug penger ved hjelp av å spille et dobbelspill. Men etterhvert begynner uforklarlige ting å skje. Hovedrollen spilles av Jaclyn Smith, mens sentrale biroller spilles av James Franciscus, Mike Connors  og Robert Mitchum.


== Handling ==
Den vakre Kathy lever i et ekteskap sammen med den rike forretningsmannen Wendell i Arizona. Ekteskapet halter og ektemannen oppfører seg dårlig. Hun har derfor innledet et forhold til Steve, en av mannens forretningsforbindelser. Begge vet at ektemannen har gjemt unna store penger og de ønsker å gjøre noe drastisk med hele situasjonen. Til tross for isfronten blir hun lettere sjokkert når Steve tar affære og forgifter ektemannen. Deretter utgir han seg for å være ektemannen og flyr til Washington for å få fatt i en hemmelig bankboks som inneholder en million dollar. Samtidig har liket av ektemannen blitt lagt i fryseren hjemme hos henne. Men etterhvert får Kathy panikk og vil til å flytte liket av ektemannen til et sikrere sted. Men hun får sjokk når hun åpner fryseren og finner – ikke sin mann, men elskeren. Etterhvert oppdager hun at en ukjent person holder øye med henne. 


== Om filmen ==
Den amerikanske filmkritikeren Leonard Maltin gav den 2,5 av 4 stjerner.Den har fått 3 av 5 stjerner i Den store film- og videoguiden.Den ble ikke satt opp på norske kinoer, men ble utgitt på video av CP Entertainment rundt 1982.


== I rollene ==
(utvalg)

Jaclyn Smith ....  Katherine Atwell
Robert Mitchum ....  Donner
James Franciscus ....  Steve Fuller
Mike Connors ....  Wendell Atwell
Fritz Weaver ....  Herbert Childs
Sybil Danning ....  Monika Childs
Tina Menard ... Consuela
Belinda Mayne ... Christine
Michael Anderson Jr. ... Lt. Donner
Melanie MacQueen ... Alice


== Referanser ==


== Eksterne lenker ==
(en) Dobbeltspill på Internet Movie Database 
(sv) Dobbeltspill i Svensk Filmdatabas 
(nl) Dobbeltspill på MovieMeter 
(en) Dobbeltspill på AllMovie 
(en) Dobbeltspill på Turner Classic Movies 
(en) Dobbeltspill på Rotten Tomatoes
Stambanan genom övre Norrland

Stambanan genom övre Norrland er en svensk jernbanestrekning som går mellom Boden og Bräcke i Sverige.
Strekningen sto ferdig i 1894 og ble elektrifisert i 1942. Da den ble bygget var den Sveriges til da dyreste jernbanestrekning. Linjen har flere kurver og sterkere stigninger enn moderne jernbanelinjer, og går dessuten i innlandet langt fra de tettbygde strøkene ved kysten. For å forbedre trafikktilbudet til disse områdene har derfor Botniabanan blitt bygget.
Strekningen blir betjent av to nattog per retning, det ene Stockholm-Boden-Narvik med vogner til og fra Luleå, og et tog Göteborg-Stockholm-Boden-Luleå. Begge tar 21 timer. Det går tre dagtog Umeå-Luleå. Fra 2013 er det ingen persontrafikk mellom Vännäs og Bräcke. Det går mange godstog på stambanen, f.eks. Arctic Rail Express som transporterer en stor del av produkterne som selges i butikker i Nord-Norge nord for Tysfjorden.


== Linjekart ==


== Kilder ==
Eisenbahn- und Verkehrsatlas von Europa, J. J. Arnd, Leipzig 1897.


== Eksterne lenker ==
Tidtabell 40
Las Vegas

Las Vegas er en by i Clark County i delstaten Nevada, USA. Byen er et av USAs største handels- og turistsenter, spesielt kjent for dets utallige kasinoer og for sine mange bryllupskapeller. Hver dag gifter 150 mennesker seg i Las Vegas. Byen har også langt flere skilsmisse-domstoler enn de fleste andre amerikanske byer.
Las Vegas er den største byen i delstaten Nevada. Las Vegas er også kjent for den berømte TV-serien CSI og en annen TV-serie med samme navn som byen. 
Like syd for bygrensen ligger Las Vegas Strip, kjent for sine mange kopi-bygninger, som en mindre modell av Eiffeltårnet, Empire State Building, Chrysler Building, en pyramide og frihetsgudinnen. Hotellet The Venetian er anlagt etter inspirasjon fra den italienske byen Venezia.  
Las Vegas er den byen i USA som vokser raskest. Fra mindre enn 25 000 innbyggere i 1950 til over 2 millioner innbyggere i 2007. Man antar at befolkningen i Las Vegas vil dobles i løpet av 2015. Den voldsomme befolkningsveksten har blant annet lagt beslag på mye av vannressursene i det tørre området.Byen er også sete for University of Nevada. I nærheten av byen ligger også vannreservoarene Hooverdammen og Lake Mead, som ble demmet opp i løpet av 1930-tallet. Byen har flere store militæranlegg. F.eks. ble Nellis Air Force Range and Nuclear Testing Site etablert her under den annen verdenskrig. Opprinnelig ble den byen som i dag er kjent som Las Vegas, bosatt av en gruppe mormonere i 1855, men disse forlot området allerede i 1857. Byen vokste deretter opp omkring Fort Baker, som var blitt anlagt i 1864, og byen ekspanderte kraftig etter byggingen av en jernbane i 1905, og byen vokste enda kraftigere etter legaliseringen av spillekasinoene som byen er så kjent for, i 1931. Millionæren Howard Hughes utviklet byen i løpet av 1950-tallet.


== Referanser ==


== Eksterne lenker ==
(en) Offisielt nettsted 
(en) Las Vegas – kategori av bilder, video eller lyd på Commons 
(en) Las Vegas – galleri av bilder, video eller lyd på Commons 
(en)  Las Vegas hos Wikivoyage
Ole Myrbekk

Ole Myrbekk (født 25. januar 1944 på Innset) er en norsk politiker (H).
Han gikk Den militære forskole i Trondheim i 1960, og har videre gått befalsskole, offisersskole og Stabsskole 1 og 2. Han har tjenestegjort i flere av Forsvarets avdelinger, og har også vært ansatt ved Krigsskolen en periode, og har særlig beskjeftiget seg med utdanning av soldater og kadetter ved Krigsskolen. Han har hatt lederstillinger i Forsvaret flere steder i landet, blant annet som bataljonssjef i Bardufoss og stabssjef ved Ørland hovedflystasjon. Han oppnådde sin høyeste militære rang, oberstløytnant, i 1988. Myrbekk var stasjonert ved Heimevernets Utdanningssenter Værnes (HVUV) da han gikk av med pensjon i 2003, etter 42 års tjeneste. Han var med i Landslaget for tillitsvalgte i Forsvaret i 12 år.
Han var medlem av Stjørdal kommunestyre 1995–1999 og 2003–2011, herav varaordfører 2007–2011. Ved siden av halvstillingen som varaordførerer jobbet han i Nord- og Sør-Trøndelag mosjons og bedriftsidrettskretser. Han var president i Stjørdal Rotaryklubb 1997–1998.


== Referanser ==
Lindesnesregionen

Lindesnesregionen var et distrikt i Vest-Agder fylke som omfattet de fem kommunene Lindesnes, Mandal, Marnardal, Audnedal og Åseral. Området utgjorde tidligere de vestlige delene av Mandal fogderi. Distriktet hadde til sammen 25 286 innbyggere (1. januar 2015) og et areal på 2 072,57 kvadratkilometer. Regionsenteret er byen Mandal.
Lindesnesregionen var det sydligst beliggende distriktet i Norge. Navnet Mandalsregionen benyttes også om det samme området.
Regionen forsvant som et interkommunalt regionråd 01.01.2020 i forbindelse med kommunereformen: Audnedal slo seg på dette tidspunktet sammen med Lyngdal kommune og gikk inn i Lister-regionen, mens Lindesnes, Mandal og Marnardal ble nye Lindesnes kommune og gikk inn i Kristiansandregionen. Åseral valgte da som eneste gjenværende kommune å gå inn i regionrådet for Setesdal.


== Kommuner ==
Lindesnesregionen var inndelt i fem kommuner:


== Administrative inndelinger ==
Distriktet utgjør Mandal prosti under Agder og Telemark bispedømme i Den norske kirke, sammen med Songdalen og Søgne kommuner i Kristiansandregionen.
Distriktet tilhører virkeområdet for Kristiansand tingrett under Agder lagdømme, sammen med kommunene i Kristiansandregionen og i Setesdal.
Distriktet samarbeider interkommunalt i et eget regionråd for Lindesnesregionen.
Distriktet utgjør næringsregion (NHO) Mandalsregionen.


== Tettsteder ==
 
Tettsteder i Lindesnesregionen, rangert etter innbyggertall 1. januar 2013 (kommune i parentes):
Mandal – 10 523 (Lindesnes)
Vigeland – 1 425 (Lindesnes)
Krossen – 630 (Lindesnes)
Høllen – 568 (Lindesnes)
Sånum – 500 (Lindesnes)
Svennevik – 365 (Lindesnes)
Øyslebø – 363 (Lindesnes)


=== Byer ===
Mandal fikk bystatus som ladested i 1779 og oppgradert til kjøpstad i 1921.


== Politikk ==

Ved Stortingsvalget 2013 var det 17 789 stemmeberettigede velgere i Lindesnesregionen. Det ble avgitt 13 828 stemmer. Valgdeltagelsen var dermed 77,7 %. Valgresultatet ga en borgerlig overvekt på 32,2 prosentpoeng (62,9 % H+Frp+KrF+V, 30,7 % Ap+Sp+SV). Tabellen viser stemmefordelingen:


== Referanser ==


== Eksterne lenker ==
Lindesnesregionen Regionråd
Georgios Roubanis

Georgios Roubanis (gresk: Γεώργιος Ρουμπάνης – Jeórjos Roumbánis; født 15. august 1929 i Thessaloniki) er en tidligere gresk stavhopper. Han vant bronse under OL 1956 i Melbourne.


== Referanser ==


== Eksterne lenker ==
(en) Georgios Roubanis – Olympics.com 
(en) Georgios Roubanis – Olympic.org 
(en) Georgios Roubanis – Olympedia 
(en) Georgios Roubanis – Sports-Reference (OL-resultater – arkivert) 
(en) Georgios Roubanis – databaseOlympics.com (arkivert) 
(gr) Georgios Roubanis – Hellas olympiske komité 
(en) Georgios Roubanis – World Athletics 
(en) Georgios Roubanis – Track and Field Statistics
Einar Selvik

Einar Selvik, også kjent under artistnavnet Kvitrafn, er en norsk musiker og komponist. Han er kjent som trommeslager i black metal-bandet Gorgoroth (2000-2004) og for sitt eget band Wardruna.
Han startet Wardruna i 2003 sammen med Kristian Eivind Espedal (Gaahl) og Lindy Fay Hella. Bandet spiller musikk basert på tradisjoner fra vikingtiden og Selvik spiller flere selvlagede instrumenter med røtter fra samme periode i tillegg til å være hovedkomponist. Flere av Wardrunas og Selviks sanger er brukt i den irsk-kanadiske TV-serien Vikings. I 2020 fikk han Egil Storbekkens musikkpris, en pris for fremme av interessen for norsk folkemusikk, for sitt «viktige nyskapende og sjangerovergripende arbeid med utgangspunkt i tradisjonelle instrumenter og andre uttrykksformer». Han ble også nominert til Music Norway og Spellemannprisens eksportpris for 2015 og til Edvard-prisen 2022 i åpen klasse for Wardruna-låten «Skugge».Han har også vært medlem av band som Bak De Syv Fjell, Jotunspor, Sigfader, Det Hedenske Folk, Dead To This World, Sahg og Mortify.


== Referanser ==


== Eksterne lenker ==
(en) Einar Selvik – kategori av bilder, video eller lyd på Commons 
(en) Einar Selvik på Internet Movie Database 
(en) Einar Selvik på Apple Music 
(en) Einar Selvik på Discogs 
(en) Einar Selvik på Discogs 
(en) Einar Selvik på MusicBrainz 
(en) Einar Selvik på MusicBrainz 
(en) Einar Selvik på Encyclopaedia Metallum 
(en) Einar Selvik på Spotify 
(en) Einar Selvik på Last.fm 
(en) Einar Selvik på AllMusic 
(en) Einar Selvik på AllMusic 
(en) Einar Selvik på AllMusic